CELEX: 32021R1962
Language: ro
Date: 2021-08-12 00:00:00
Title: Regulamentul delegat (UE) 2021/1962 al Comisiei din 12 august 2021 de rectificare a anexei VI la Regulamentul (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor (Text cu relevanță pentru SEE)

12.11.2021   
               
               
                  RO
               
               
                  Jurnalul Oficial al Uniunii Europene
               
               
                  L 400/16
               
            
         REGULAMENTUL DELEGAT (UE) 2021/1962 AL COMISIEI
         din 12 august 2021
         de rectificare a anexei VI la Regulamentul (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1272/2008 al Parlamentului European și al Consiliului din 16 decembrie 2008 privind clasificarea, etichetarea și ambalarea substanțelor și a amestecurilor, de modificare și de abrogare a Directivelor 67/548/CEE și 1999/45/CE, precum și de modificare a Regulamentului (CE) nr. 1907/2006 (1), în special articolul 37 alineatul (5),
         întrucât:
         
                     (1)
                  
                  
                     În urma verificărilor, s-au constatat erori în anexa VI la Regulamentul (CE) nr. 1272/2008. Prin Regulamentul delegat (UE) 2020/217 al Comisiei (2), care a modificat anexa respectivă, s-au adăugat o serie de substanțe în tabelul 3 din partea 3 a acesteia. Rubricile referitoare la substanțele 2,2’,2’’,2’’’,2’’’’-(etan-1,2-diilnitrilo)pentaacetat de pentapotasiu, acid N-carboximetilimino-bis(etilennitrilo)tetraacetic și (carboxilatometil)iminobis (etilennitrilo)tetraacetat de pentasodiu conțin erori legate de cuvântul de avertizare. Substanțele în cauză sunt clasificate, printre altele, ca fiind toxice asupra unui organ țintă specific – expunere repetată (categoria 2) și, prin urmare, ar trebui etichetate utilizând cuvântul de avertizare „Warning” („Atenție”), care corespunde codului cuvântului de avertizare „Wng” în conformitate cu tabelul 3.9.5 din partea a 3-a a anexei I la Regulamentul (CE) nr. 1272/2008. Cu toate acestea, în Regulamentul delegat (UE) 2020/217 s-a introdus în mod eronat codul cuvântului de avertizare „Dgr” [abrevierea cuvântului „Danger” („Pericol”)] pentru substanțele menționate. Erorile respective ar trebui rectificate.
                  
               
                     (2)
                  
                  
                     Prin urmare, Regulamentul (CE) nr. 1272/2008 ar trebui rectificat în consecință.
                  
               
                     (3)
                  
                  
                     Dispozițiile Regulamentului delegat (UE) 2020/217 care conțin eroarea se aplică de la 1 octombrie 2021, iar rectificarea acesteia ar trebui să se aplice de la aceeași dată.
                  
               
                     (4)
                  
                  
                     În mod similar, pentru a reflecta dispozițiile Regulamentului delegat (UE) 2020/217, furnizorilor ar trebui să li se permită să aplice în mod voluntar, substanțelor și amestecurilor, rectificările efectuate prin prezentul regulament înainte de data aplicării sale.
                  
               
                     (5)
                  
                  
                     Furnizorii nu ar trebui să fie obligați să modifice etichetele și ambalajele substanțelor și amestecurilor care au fost introduse pe piață înainte de intrarea în vigoare a prezentului regulament în conformitate cu Regulamentul (CE) nr. 1272/2008, pentru a se evita costurile inutile. Deoarece codul cuvântului de avertizare eronat corespunde unei clase de pericol mai grave, menținerea pe etichetă a respectivului cuvânt de avertizare nu reduce nivelul de protecție a sănătății umane,
                  
               ADOPTĂ PREZENTUL REGULAMENT:
         
            Articolul 1
            În anexa VI la Regulamentul (CE) nr. 1272/2008, în partea 3 tabelul 3 a șaptea coloană – „Codul (codurile) pictogramei, cuvântului de avertizare”, la rubricile referitoare la 2,2’,2’’,2’’’,2’’’’ -(etan-1,2-diilnitrilo)pentaacetat de pentapotasiu, acid N-carboximetilimino-bis(etilennitrilo)tetraacetic și (carboxilatometil)iminobis (etilennitrilo)tetraacetat de pentasodiu, codul cuvântului de avertizare „Dgr” se înlocuiește cu codul cuvântului de avertizare „Wng”.
         
         
            Articolul 2
            Furnizorii nu sunt obligați să modifice, astfel cum se indică la articolul 1, eticheta sau ambalajul substanțelor sau al amestecurilor care le conțin pe care le-au introdus pe piață în conformitate cu Regulamentul (CE) nr. 1272/2008 înainte de 15 noiembrie 2021.
         
         
            Articolul 3
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 1 octombrie 2021.
            Prin derogare de la al doilea paragraf al prezentului articol, substanțele menționate la articolul 1 din prezentul regulament și substanțele și amestecurile care le conțin pot, înainte de 1 octombrie 2021, să fie clasificate, etichetate și ambalate în conformitate cu Regulamentul (CE) nr. 1272/2008, astfel cum a fost rectificat prin prezentul regulament.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 12 august 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 353, 31.12.2008, p. 1.
         
            (2)  Regulamentul delegat (UE) 2020/217 al Comisiei din 4 octombrie 2019 de modificare, în vederea adaptării la progresul tehnic și științific, a Regulamentului (CE) nr. 1272/2008 al Parlamentului European și al Consiliului privind clasificarea, etichetarea și ambalarea substanțelor și a amestecurilor și de rectificare a regulamentului menționat (JO L 44, 18.2.2020, p. 1).